จาตุรนต์ ฉายแสง: อีกไม่นานเราจะมีรัฐธรรมนูญที่เป็นประชาธิปไตย
อีกไม่นานเราจะมีรัฐธรรมนูญรัฐธรรมนูญที่เป็นประชาธิปไตยในวันรัฐธรรมนูญปีที่แล้ว ผมได้กล่าวไว้ว่า ประเทศไทยเรายังไม่มีรัฐธรรมนูญ ทั้ง ๆที่มีการประกาศใช้รัฐธรรมนูญฉบับปัจจุบันไปแล้ววันรัฐธรรมนูญปีนี้ ก็ยังคงกล่าวย้ำอีกครั้งหนึ่งว่าประเทศไทยยังไม่มีรัฐธรรมนูญสภาพอย่างนี้ รัฐธรรมนูญย่อมไม่ใช่กฎหมายสูงสุด คสช.ต่างหากคืออำนาจสูงสุด เมื่อคนใดคนหนึ่งหรือกลุ่มใดกลุ่มหนึ่งมีอำนาจเบ็ดเสร็จเด็ดขาดเหนือกฎหมายและรัฐธรรมนูญแล้ว ก็เท่ากับเรายังไม่มีรัฐธรรมนูญนั่นเองรัฐธรรมนูญฉบับปัจจุบันได้ปูทางวางแผนไว้ให้หัวหน้า คสช.กับพวกสืบทอดอำนาจต่อไปได้อย่างยาวนาน แต่ถึงกระนั้น รัฐธรรมนูญก็ยังต้องเปิดช่องให้ประชาชนมีอำนาจที่จะทัดทานโต้แย้งหรือขัดขวางการสืบทอดอำนาจนี้ได้อยู่เหมือนกัน โดยเฉพาะอำนาจในการออกเสียงลงคะแนนสิ่งที่เป็นพื้นฐานไม่ให้อะไร ๆเป็นไปตามแผนการสืบทอดอำนาจก็คือการที่ประชาชนทั่วประเทศมีความรู้สึกว่า 4-5 ปีมานี้ ทุกคนลำบากยากจนเดือดร้อนมาพอแล้ว ประชาชนรู้สึกว่าการเลือกตั้งที่รอกันมานานนั้นคือเวลาที่ คสช.กับพวกจะพ้นจากเวทีไป แล้วเปิดโอกาสให้ประชาชนเลือกผู้ที่จะมาบริหารประเทศด้วยมือของประชาชนเองเสียทีพอมีการกระทำสารพัดที่รู้สึกได้ว่าผู้มีอำนาจพยายามทำเพื่อให้สืบทอดอำนาจต่อไปโดยไม่คำนึงถึงความผิดชอบชั่วดี ประชาชนก็ยิ่งรับไม่ได้และก็ดูเหมือนจะไม่ยอมให้มีการสืบทอดอำนาจกันง่าย ๆเสียแล้วการเลือกตั้งที่จะมีขึ้น จึงเป็นโอกาสสำคัญที่ประชาชนจะพร้อมใจกันขัดขวางการสืบทอดอำนาจให้สิ้นสุดลงเราจะฝ่ากับดักที่วางไว้ในรัฐธรรมนูญฉบับนี้ไปด้วยกัน เพื่อให้ได้รัฐบาลตามเจตจำนงของประชาชนเมื่อประชาชนทั่วประเทศพร้อมใจกันแก้ไขรัฐธรรมนูญให้เป็นประชาธิปไตยและมีความเป็นกฎหมายสูงสุดอย่างแท้จริงแล้ว เราก็จะพูดได้เต็มปากว่าประเทศไทยเรามีรัฐธรรมนูญกับเขาแล้ว
อีกไม่นานเราจะมีรัฐธรรมนูญรัฐธรรมนูญที่เป็นประชาธิปไตยในวันรัฐธรรมนูญปีที่แล้ว ผมได้กล่าวไว้ว่า ประเทศไทยเรายังไม่มีรัฐธรรมนูญ ทั้ง ๆที่มีการประกาศใช้รัฐธรรมนูญฉบับปัจจุบันไปแล้ววันรัฐธรรมนูญปีนี้
จาตุรนต์ ฉายแสง,วันรัฐธรรมนูญ,เลือกตั้ง 62